Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: fra Andrija Bilokapić, provincijal 098 591 330 ili e-masil: jandrija49@yahoo.com ; fra Josip Sopta, ex provincijal,
fra Drago Ljevar, gvardijan 098 337 001 ili e-mail: drago.ljevar@si.t-com.hr
i fra Tomislav Ćurić knjižničar
Zadar, 6. svibnja 2012.

20(120)2012.

Evanđelje (Iv 15, 1-8) Tko ostaje u meni i ja u njemu, taj donosi mnogo roda. Čitanje svetog Evanđelja po Ivanu U ono vrijeme: Reče Isus svojim učenicima: »Ja sam istinski trs, a Otac moj – vinogradar. Svaku lozu na meni koja ne donosi roda on siječe, a svaku koja rod donosi čisti da više roda donese. Vi ste već očišćeni po riječi koju sam vam zborio. Ostanite u meni i ja u vama. Kao što loza ne može donijeti roda sama od sebe, ako ne ostane na trsu, tako ni vi ako ne ostanete u meni. Ja sam trs, vi loze. Tko ostaje u meni i ja u njemu, taj donosi mnogo roda. Uistinu, bez mene ne možete učiniti ništa. Ako tko ne ostane u meni, izbace ga kao lozu i usahne. Takve onda skupe i bace u oganj te gore. Ako ostanete u meni i riječi moje ako ostanu u vama, što god hoćete, ištite i bit će vam. Ovim se proslavlja Otac moj: da donosite mnogo roda i da budete moji učenici.« Riječ Gospodnja.

Kirye
Gospodine Isuse Kriste, ti si loza, mi smo pruće, Gospodine smiluj se
Gospodine Isuse Kriste, ti si rekao: Tko ostaje u meni i ja u njemu, taj donosi obilat rod: Kriste smiluj se.
Gospodine Isuse Kriste, tvoj otac pročišćuje loze da one donesu još više ploda, Gospodine smiluj se.
http://www.don-ivica.net

Ja sam trs, vi loze Iv 15, 1-8
Kršćanstvo – nasljedovanje Isusa Krista – ne smije ostati na razini nekog ugodnog osjećaja, niti samo neko razumsko prihvaćanje Boga i Isusa Krista. Kršćanstvo je praksa. Njezina 'dogma' je život prožet ljubavlju. Opasno je za svaku religioznost iživljavati se kroz svete čine, obrede i kroz apstraktnu osjećajnost, a ostati bez ploda i svakodnevnog življenja. Neki misle da ostvaruju kršćanstvo ako ga ispunjavaju izvanjski. Ako ga javno prihvaćaju i javno se deklariraju kršćanima, vjernicima. Ipak, ako kršćanstvo razumijevamo kroz današnje Evanđelje, onda je ono nešto drugo. Na kršćanskom stablu može se biti i 'suha grana'.
Obredi, molitve i sakramenti su veličanstveni ako nas vode prema životnim djelima, ako u nama stvaraju raspoloženje za pravednim i plodnim životom, ako nas upućuju na to da se pomirimo s onima s kojima smo u zavadi, da razumijemo potrebe drugih, da drugima priteknemo u pomoć. Na primjer, misa je znak i izvor našeg jedinstva s Bogom, ali je isto toliko znak i izvor našeg jedinstva s braćom. Isus nas upozorava, ako smo svoj dar donijeli na oltar, pa se sjetimo da imamo nešto protiv nekoga brata, da ostavimo dar i da se prvo pomirimo pa tek tada položimo svoj dar na oltar.
Bog nam daruje svoju ljubav da bi ju dijelili zajedno s drugima, da bi mogli druge ljubiti. Najžarča je Isusova želja bila, ne samo da budemo jedno s njime, nego da i mi između sebe budemo jedno, da jedni druge ljubimo. On naviješta da će se svijet obratiti, ne ako samo ljubimo Boga, već ako njegova ljubav bude prakticirana među ljudima. Ivan evanđelist to postavlja dosta oštro i kaže: «Onaj koji tvrdi da ljubi Boga kojega ne vidi, a ne ljubi brata kojega vidi, taj je lažac». Raspoznavati ćemo se da smo Kristovi po plodovima. Djela čovjeka oslobađaju svih vrsta iluzija.
Djela su istinska vjeroispovijest. Naše vjerovanje, naše krštenje, svi sakramenti imaju za cilj da naš život bude praktični život, da naša vjera bude vjera dijela. To je životni navještaj i propovijed. Kršćanin je živo biće. On nije beživotno biće, suha grana. Već ovdje i sada Isus hoće da njegov duh ljubavi čovjeku pomogne da živi zdravi život koji donosi plodove. Isus Krist traži vjeru duha i istine, a ne riječi i kipova. Plodovi koje mi životno stvaramo najbolje svjedoče božanski duh u nama.
Naša briga za ljude bit će naša najveća briga za Boga. Kao što grana na stablu ne može živjeti ako u nju ne dolaze sokovi iz stabla, tako ni mi ne možemo živjeti bez duševnih sokova, božanske ljubavi iz koje smo stvoreni i u kojoj možemo rasti. Kršćanin nema nikakvih plodova, ako bi ostao suha grana. Neki žive baš kao suhe grane. Nemaju ni plodova ni grijeha. Oni se trajno čuvaju, umjesto da se 'razdaju'. Ljude je često strah da ih nasljedovanje Isusa Krista ne udalji od ljudi. A Isusov poziv je baš obrnut.
Što se istinitije nasljeduje Isusa to smo bliže ljudima. Više smo ljudi. Što je netko više za Boga više je za ljude. Mi testiramo svoju vjeru kroz svoja djela koja činimo za druge. Dok god naša djela prožima ljubav, sigurniji smo da smo na Isusovom putu. Samo ljubav donosi istinske plodove, samo ona rađa, samo ona usrećuje i daje kuraž u bilo kakvim životnim situacijama. Najdalje bi se odmaknuli od Isusa ako bi ga subjektivizirali, sveli na neki duševni doživljaj.
Njegov je život bio njegov nauk. Takva su i Evanđelja. Ona opisuju božanski život Isusa Krista. Apostoli su imali svu svoju snagu u životnom nasljedovanu Isusa. Plodovi su bili vidljivi. Nemoguće je u sebi imati "sokove" zloće i činiti dobra djela. Sokovi trsa se koncentriraju u slatku grožđicu, a tako se kršćanstvo koncentrira u dobra djela. Marijan Jurčević, OP

5. vazmena nedjelja godine B (Iv 15,1-8)
Popričesna meditacija
“Ja sam istinski trs, a Otac moj – vinogradar. Svaku lozu na meni koja ne donosi roda on siječe, a svaku koja rod donosi čisti da više roda donese.” (Iv 15,1-2)
Slika vinograda česta je u biblijskoj tradiciji. Vinogradar u svoj vinograd ulaže puno truda, brige i rada. Na vrijeme ga treba okopati, pročistiti, obrazati, vezivati, braniti od štetočina, trajno njegovati. U Svetom se pismu Izrael često uspoređuje s Božjim vinogradom. Ta se slika pretače u govor o Crkvi u današnjoj prispodobi. U sedamnaest redaka Ivanova evanđelja, Isus osam puta spominje “donošenje ploda”, a čak šesnaest puta “ostanak” loze na trsu.
Između trsa i loze struji isti životni sok, duboko zajedništvo, isti neizrecivi život.
Neka nam u srcu trajno odzvanjaju Isusove riječi: “Kao što loza ne može donijeti roda sama od sebe, ako ne ostane na trsu, tako ni vi, ako ne ostanete u meni.” (Iv 15,4) “Ovime se proslavlja Otac moj: da donosite mnogo roda.” (Iv 15,8)
Gospodine! Ti znaš da smo poput mladica koje lako usahnu pred nedaćama života. Prati nas uvijek svojim Duhom i ukrijepi našu ucijepljenost u Tebe.
Priredio: Dario Miletić

HODOČAŠĆE BL. JAKOVU ZADRANINU U BITTETO
Više na: www.svetifrane.org

ČESTITKA I PODRŠKA
OSMINA USKRSA dani su Svjetla i Nade,
sumnje i iluzije ustupaju mjesto Vjeri i novosti Novog Zavjeta:
Emanuel i Isus – Bog s Nama i Spasitelj USKRSNUO JE i
Dahom svoga Duha od običnih ljudi-svojih učenika, UČINIO JE
Nove Ljude – svoje Apostole...Sa vama sam u sve dane...
Kapitul Provincije Sv.Jeronima odvijao se tih dana na otoku Mira,
Sudionici, svi redom, već prema tome kako su prepoznavali USKRSLOG,
prosvijetljeni Svjetom Njegova Duha
učvršćeni u Vjeri
ukorijenjeni u Zajedništvu...
povjeriše SLUŽENJE PROVINCIJI NOVOIZABRANOJ MALOJ BRAĆI...
Na svima nam je: MOLITI I SURAĐIVATI
Duc in altum Provincijo Sv. Jeronima
Odani i zahvalni Fra Ilija Barišić, misionar
Kimbulu, 15.04.2012
Dragi Fra Drago, Šalom !
Odani i zahvalni Fra Ilija
**************************************
DAKLE NAŠE POTREBE SE OKREĆU PREMA TOJ NOVOJ MISIJI: PRIPREME ZA GRADNJU SREDNJE ŠKOLE, OBNOVA ZGRADA OSNOVNE ŠKOLE OD BLATA I ŠKOLOVANJE.
Oni koji žele POMOĆI JEDAN RAZRED: "OSNOVNE ŠKOLE NGENGERE": staviti prozore ili klupe ili drugi vid pomoći, dobro su došli. Neka uzmu jedan razred te škole.
U tu svrhu smo postavili svjećice kod Gospe Karmelske , kipa sv. Frane i Josipa gdje možete ubaciti svoje novčane priloge koje nastavljamo prikupljati za misiju NGENGERE.
Do sada smo skupili 9.080 KN i 255 € Svima hvala.

SATNICA * OBAVIJESTI * SATNICA * OBAVIJESTI * SATNICA
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Nedjelja 6. V. 2012. V. USKRSNA - Dominik Savio
Ponedjeljak 7. V. Dujam, Duje
Utorak 8. V. Marija Posrednica — osmi utorak molitve sv. Anti .
Srijeda 9. V. Pahomije, Mirna
Četvrtak 10. V. . BDM Loretska, Ivan Merc. Župni blagdan Gospe Loretske u Arbanasima. Mise su u 7, 8, 9 i 18 sat. Večenju Misu predvodi Nadbiskup Želimir Puljić i nakon Mise procesija.
Petak 11. V. Mamerto, Klanjanje poslije mise
Subota 12. V . Leopold Mandić. Misa u Gospe od Zdravlja u 8 i 10 sati. Misa u Bleiburgu u 12 sati na TV.
Nedjelja 13. V. 2012. VI. USKRSNA - Majčin dan, Nedjelja turizma
NEDJELJNE SU MISE u 8,30 u 10 i u 20 sati
Svaki dan je misa u 7 i u 20 sati.
Služba časova (časoslov): svagdanom u sv. Misi,
Petkom klanjanje poslije mise.
Prve nedjelje u mjesecu sastanak s FSR-om sat vremena prije večernje mise.
KRUNICA svaki dan u 19,30 sati. SVIBANJSKA POBOŽNOST

Svete mise
od ponedjeljka 30. travnja 2012. su:
nedjeljom i radnim danom u 20 sati.
SVIBANJSKA POBOŽNOST
KRUNICA I MOLITVA LITANIJE
SVAKI DAN U 19,30 sati u svibnju.

Posebno preporučamo pogledajte nedjeljna i blagdanska čitanja u PPT i PPS prezentacijama. http://www.zupavostarnica.hr/ stranica župe Srca Isusova
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica župe sv. Nikole Tavelića u Rijeci)